open-index/open-wikipedia-markdown huggingface dataset:
Bell Agusta Aerospace Company

**Bell Agusta Aerospace Company** (**BAAC**) var et joint venture-selskap grunnlagt i 1998 av Bell Helicopter og Agusta (nå AgustaWestland), som har samarbeidet om en rekke produkter helt tilbake til 1952. Samarbeidsselskapet ble oppløst i 2011 når AgustaWestland tok over fullt eierskap til prosjektet og døpte det om til **AgustaWestland Tilt-Rotor Company** (**AWTRC**).

## Historie
Bell Helicopters har historisk hatt et nært samarbeid med AgustaWestland. Samarbeidet går tilbake til separate produksjons- og teknologiavtaler med Agusta (Bell 47 og Bell 206) og som en underlisens via Agusta videre til Westland Aircraft (Bell 47)  Da de to europeiske selskapene ble slått sammen ble partnerskapet beholdt, med unntak av AB139, som nå er kjent som AW139.

## Produkter

* AgustaWestland AW609 - et sivilt tomotors tiltrotor vertical take-off and landing fly med likheter til Bell-Boeing V-22 Osprey (tidligere Bell/Agusta BA609, nå 100% AgustaWestland).
* AgustaWestland AW139 helikopter (tidligere 50/50 som Agusta/Bell AB139, nå 100% AgustaWestland)

## Referanser
Slaget ved Fort Frontenac

**Slaget ved Fort Frontenac** fant sted 26. og 27. august 1758 under syvårskrigen (også kalt den franske og indianske krigen i Nord-Amerika) mellom Frankrike og Storbritannia. Slaget fant sted ved Fort Frontenac, et fransk fort og handelsplass ved dagens Kingston i Ontario, ved østenden av Ontariosjøen der St. Lawrence River munner ut.

Oberstløytnant John Bradstreet ledet en armé på over 3&nbsp;000 mann, hvor 150 var regulære og resten var militssoldater fra provinsene. Armen beleiret de 110 franske soldatene som var i garnisonen inne i fortet og vant etter to dager. Dette kuttet kommunikasjon- og forsyningslinjen mellom de to store østlige sentrene Montreal og Quebec by og de vestlige områdene til franskmennene (den nordlige ruten, langs Ottawa River, var åpen gjennom hele krigen). Britene tok varer verd 800&nbsp;000 pund fra handelsstasjonen.

## Kilder
* 
*
Reidar Due (1862–1953)

**Reidar Due** (1862–1953) var en norsk forretningsmann og børskommissær ved Oslo Børs.

Han vokste opp i Trondheim, Farsund og Levanger som sønn av tollkasserer Christopher Due og Augusta Louise Gude. Han giftet seg i 1871 med Thora Jelstrup, datter av brukseier Hans Severin Jelstrup og Caroline Louise Steen på Mo gård ved Levanger. Han ble far til banksjef Eilif Due og farfar til stortings- og fylkesmann Reidar Due.

Due gikk i lære ved handelshus i Tyskland, Frankrike og England før han ble importagent i Kristiania (nå Oslo) i 1891. Deretter var Due børskommissær ved Oslo Børs 1904–1937. Ved siden av dette var han ansatt som sekretær i Den Norske Handelsstands Fællesforening 1898–1916 og Oslo Handelskammer 1908–1936. Due var også formann i Import- og exportagenters forening 1902–1904.

Due var innvalgt i Kristiania bystyre 1908–1910 på felleslisten av Høyre og Frisinnede Venstre.

Due var ridder av St. Olavs Orden, Dannebrogordenen og Æreslegionen samt offiser av Den hvite løves orden.

## Referanser
Lykke og krone

***Lykke og krone*** er en norsk dokumentarfilm fra 1962. Filmen skildrer kongehusene i Europa (det norske, britiske, belgiske og nederlandske) samt Iran og fyrstedømmet Monaco. Filmen har også stoff om diverse filmstjerner. Regi er ved Colbjørn Helander. Filmen er i sort-hvitt. 

Kommentarene leses av Wenche Foss og Jan Frydenlund. 

## Referanser


## Eksterne lenker
*
Aleksander Woo Enger

**Aleksander Woo Enger** (født 16. mai 1995 i Seoul) er en norsk fotballspiller som spiller for FUVO. Enger har tidligere spilt i HamKam og Løten.

## HamKam
Etter storspill i barndomsklubben Løten ble Enger plukket opp av HamKam i 2012. Han ikk han sin debut for førstelaget 1. mai da han kom inn som innbytter for Fredrik Sjølstad i cupens første runde borte mot Faaberg. Enger fikk sin debut for HamKams førstelag i 1. divisjon da han ble byttet inn for Emil Dahle på overtid borte mot Notodden FK. Året etter ble det ingen spilletid for Enger på førstelaget. I 2014 fikk han 12 kamper for HamKams førstelag i 1. divisjon, men dessverre for klubben sin del endte det med et nedrykk til 2. divisjon. Enger slet ofte med en rekke store skader som satte han ut av spill i lengre perioder, men han fikk fire kamper for førstelaget i 2. divisjon i 2015. Engers siste kamp for HamKams førstelag ble borte mot Træff, en kamp HamKam forøvrig vant 5-2. Enger fikk til slutt 17 seriekamper for grønnbuksene fra Hamar.

## Løten
Etter lengre perioder med skader meldte Enger i 2017 overgang til barndomsklubben Løten. Med sine gode kvaliteter var Enger en stor bidragsyter til at blåtrøyene rykket opp til 3. divisjon samme sesong som han kom. Enger scoret også et mål da Løten til slutt kunne kalle seg kretsmestere etter at de slo Ottestad 3-2 på Løten kunstgress.

## FUVO
Etter nedstengningen av norsk breddefotball grunnet koronapandemien, ble det ingen kamper på Enger i 2020-sesongen. I 2021 ble det omsider et etterlenget comeback og klubbskifte på Enger. I august 2021 signerte han for Norsk Tipping-ligaen-laget FUVO, og fikk draktnummer 16. Debuten for FUVO kom i første seriekamp hjemme mot Elverum.

## Eksterne lenker
* Spillerprofil på Ham-Kam sin hjemmeside
John Hadley

**John Hadley** (født 16. april 1682 i Bloomsbury i London, død 14. februar 1744 i East Barnet i Hertfordshire) var en engelsk matematiker, oppfinneren av oktant, forløperen til sekstanten, omkring 1730.

## Liv og virke
### Bakgrunn, familie
John Hadley var den eldste av seks barn til George Hadley (fra Enfield Chase nær East Barnet) og Katherine Fitzjames. John Hadley var storebror til meteorologen George Hadley, som oppdaget Hadley-cellene i den atmosfæriske sirkulasjon. John Hadley giftet seg i 1734 med Elizabeth Hodges (datter av Thomas Hodges, tidligere *Attorney General* av Barbados). De fikk ett barn, sønnen John (1738).

### Forskning
John Hadley samarbeidet med Edmund Halley om emnet passatvinder. Han ble medlem av Royal Society i London i 1717 (og senere viseordførende).

Han fant måter til å slipe asfæriske teleskopspeil, og kunne dermed i 1721 bygge det første effektive Newtonteleskopet. Med sitt presise 15 centimeters parabolspeil viste det seg overlegent et like stort linseteleskop. Han bygde også Gregoryteleskoper.

Den oktanten (først kalt *kvadrant*) som han utviklet, ble benyttet for å måle den høyde som solen og andre himmellegemer har over horisonten til sjøs. En flyttbar arm med et speil, som flyttes langs en gradert bue, viser et speilbilde av himmellegemet overlappende horisonten, som observatøren ser direkte. Dersom himmellegemets posisjon på himmelen og tiden for observasjonen er kjente, er det enkelt for brukeren å beregne sin egen latitude. Oktanten viste seg å være meget brukbar for navigasjon og erstattet eldre instrumenter. Han ble under utviklingen og byggingen av oktanten assistert av sine brødre George (1685−1768) og Henry (født 1687).

En amerikaner, Thomas Godfrey, oppfant oktanten uavhengig av John Hadley ved omtrent samme tid.

Hadley forbedret også reflektorteleskopet, han bygde det første gregorianske teleskop i 1721.

Mons Hadley og Rima Hadley på månen har fått navn etter ham.

## Referanser


## Eksterne lenker
* Biografi fra School of Mathematics and Statistics at the University of St Andrews, Skottland
Julia Scheib

**Julia Scheib** (født 12. mai 1998) er en østerriksk alpinist, som representerer klubben SC Atus Frauental. Hun er juniorverdensmester i storslalåm fra Junior-VM i alpint 2018 i Davos og tok sølvmedalje i super-G under Vinter-OL for ungdom 2016 på Lillehammer.

## Idrettskarriere
;2014/15
Scheib deltok i sitt første FIS-renn i Kühtai i desember 2014, der hun kom på 28.-plass i slalåm. Hennes beste plassering i FIS-sammenheng denne sesongen var en 13.-plass i slalåm i januar.

Hun deltok ved European Youth Olympic Festival, men kjørte ut i både slalåm og storslalåm der. Det østerrikske juniormesterskapet var fordelt på tre ulike konkurranser i februar og mars, og Scheib kom på 12.-plass i super-G og 15.-plass i slalåm. Hun kjørte ut i storslalåm, kombinert og utfor. Hun deltok også i det østerrikske mesterskapet for senior, der hun kom på 8.-plass i kombinasjonen, 16.-plass i utfor og 23.-plass i slalåm.

;2015/16
Før jul i 2015 fikk hun sin første pallplassering i et FIS-renn, med 3.-plass i storslalåmrennene i St. Lambrecht. Ved FIS-rennet i Hafjell i januar, der det også var innlagt junior-NM i alpint 2016, kom hun på 2.-plass i kombinasjonen og 5.-plass i utfor. I februar deltok hun ved det østerrikske juniormesterskapet i alpint i Lackenhof, men fullførte verken slalåm eller storslalåm.

Hun deltok i Vinter-OL for ungdom 2016, der hun fikk én medalje; hun kom på 2.-plass i super-G, bak Nadine Fest, men foran Aline Danioth. I tillegg kom hun på 9.-plass i både slalåm, men fullførte ikke kombinasjonen. Ved de resterende konkurransene i det østerrikske juniormesterskapet i alpint i mars deltok hun i super-G, men fullførte ikke.

;2017/18
Under Junior-VM i alpint 2018 i Davos, startet Scheib med å bli juniorverdensmester i storslalåm før hun kjørte ut i slalåmrennet påfølgende dag. I lagkonkurransen tok hun bronse bak Sveits og Norge, på lag med Franziska Gritsch, Simon Rueland og Fabio Gstrein, og avsluttet mesterskapet med 5.-plass i super-G, utkjøring i kombinasjonen og 4.-plass i utfor.

;2018/19
Scheib tok sølvmedalje i super-G under Junior-VM i alpint 2019 i Fassadalen.

;2025/26

Hun tok sin første seier i verdenscupen da hun vant storslalåmrennet i Sölden 24. oktober 2025.

## Referanser


## Eksterne lenker
* 
*  Profil hos ungdoms-OL 2016 (arkivert)
Scene fra en litauisk landsby

**Scene fra en litauisk landsby** (litautisk: **Lietuvos kaimo peizažas**) er et maleri fra 1918 av den litauiske maleren Pranas Domšaitis (født Franz Domscheit). Bildet forestiller en gruppe kvinnelige flyktninger i månelys. 

Domšaitis studerte ved kunstakademiet i Köningsberg, men i 1938 havnet han på Hitlers liste over Entartete Kunst, hvoretter han under resten av krigen malte harmløse stilleben. I 1944 flyttet han til Østerrike, og i 1949 emigrerte han til Sør-Afrika, hvor han ble en av de ledende skikkelser innenfor sørafrikansk kunst. 

Domšaitis regnes som en av de mest berømte litauiske diasporamalere og ekspresjonister. «Scene fra en litauisk landsby» tilhører Litauisk kunstmuseum i Vilnius. 

## Referanser
Lotus Elite

**Lotus Elite** (1958–63) var små sportsbiler fra engelske Lotus (bilmerke) (grunnlagt 1952).

**Type 14** (1957–63, 1 050 eks.) var av 2-seters coupe laget i glassfiber fra Sussex, senere Bristol. Motoren var 1.2-liters aluminium-firer fra Coventry Climax.  Utgaven **SE** (1960) hadde flere forgassere og den nye girkassa fra tyske ZF Friedrichshafen AG. Eieren Colin Chapman hevdet å ha tapt 100 pund sterling på hver Elite.

Blue Lotus Elite.JPG
LotusEliteFastback-side.jpg

**Type 75 og 84** (1974–82, 2500 eks.) var en 3-dørs og 4-seters kombi, også denne i glassfiber. Erstattet med Lotus Eclat.

1978 Lotus Elite (13453525923).jpg
Lotus Elite 1979 - Flickr - mick - Lumix.jpg


## Referanser
David Bailey

**David Royston Bailey** (født 1938) er en britisk mote- og portrettfotograf.

Han ble i 2001 utnevnt til kommandør (CBE) av Order of the British Empire.

## Referanser


## Eksterne lenker
* 
* 
* 
*
To pluss fire-avtalen

**To pluss fire-avtalen** (engelsk: *Two Plus Four Agreement*; tysk: *Zwei-plus-Vier-Vertrag*, offisielt: *Treaty on the Final Settlement With Respect to Germany*; tysk: *Vertrag über die abschließende Regelung in Bezug auf Deutschland*, norsk meningsoversettelse: *Traktat om den avsluttende regulering vedrørende Tyskland*) ble inngått i 1990.

## Avtalepartnere, mål
Avtalen ble undertegnet 12. september 1990. Den ble inngått mellom Forbundsrepublikken Tyskland (Vest-Tyskland), Den tyske demokratiske republikk (Øst-Tyskland) («de to») og Frankrike, Sovjetunionen, Storbritannia og USA («de fire»). De fire sistnevnte statene hadde vært okkupasjonsmakter i Tyskland etter andre verdenskrig. Tyskland fikk tilbake det meste av sin selvstendighet ved Parisavtalene fra 1954/1955. 

To pluss fire-avtalen innebar at de siste rester av «de fires» okkupasjonsrettslige rettigheter i landet, ble opphevet. Dette åpnet formelt for Tysklands gjenforening samme år.

## Avtalens betydning
En rekke europeiske stater fryktet for at et samlet Tyskland, med sin store økonomi skulle forrykke balansen i Europa. Derfor inneholdt avtalen bestemmelser om grenser, tilhørighet til forsvarsorganisasjoner og hærens størrelse. 

President George H.W. Bush støttet forbundskansler Helmut Kohl i hans bestrebelser for en gjenforening av Tyskland. En betingelse var at det samlede Tyskland skulle være medlem av NATO. 31. mai 1990 ga Sovjetunionens president Mikhail Gorbatsjov sin tilslutning til frie valg for hele Tyskland. Som motytelse fikk Sovjetunionen økonomisk hjelp, og løfte om at NATO ikke skal plassere styrker øst i Tyskland.

Tyskland garanterte dagens grenser mot Polen, noe som vakte en viss motstand i CDU/CSU, og i organisasjonene til de som ble fordrevet etter andre verdenskrig. 

Landet ga på nytt avkall på atomvåpen, og likeledes biologiske og kjemiske våpen. Den tyske armé, Bundeswehr, skulle begrenses til  mann. Som motytelse ga seiersmaktene etter andre verdenskrig Tyskland full statlig suverenitet.

## Se også
* Det allierte kontrollråd
* Grunnavtalen
* Utenriksministerrådet
* Firemaktsavtalen om Berlin
* Parisavtalene
** Tysklandsavtalen
** Overgangsavtalen
* London-Paris-konferansene
* Okkupasjonsstatuttet
* Petersbergavtalen
* Tysklands gjenforening

## Referanser


## Eksterne lenker
Microcleptes

* Se Systematisk inndeling

***Microcleptes*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Nokså små, tettbygde, brune trebukker. Kroppen er kort, bred og høyt hvelvet. Dekkvingene er nærmest eggformede.

## Levevis
Ulikt de fleste andre trebukker lever disse artene på bakken, de voksne kan ikke fly. Larvene lever underjordisk på røtter.

## Utbredelse
Slekten er utbredt i Chile.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Parmenini
******** Slekten *Microcleptes* Newman, 1840 
********* *[[Microcleptes aranea]]* Newman, 1840
********* *[[Microcleptes variolosus]]* Fairmaire & Germain, 1859

## Kilder
* Katalog over Parmenini (inkludert denne slekten) 
* Bildegalleri 

## Eksterne lenker
* 
* Cerambycidae de Chile - ''Microcleptes aranea''
Katrin Hirtl-Stanggassinger

**Katrin Hirtl-Stanggaßinger** (født 1998) er en tysk alpinist, som representerer klubben WSV Königssee. Hun har sølv i storslalåm og bronse i kombinasjonen ved Vinter-OL for ungdom 2016 på Lillehammer som fremste internasjonale meritter.

## Idrettskarriere
;2014/15
Scheib deltok i sitt første FIS-renn i Götschen i januar 2015, der hun kom på 30.-plass i slalåm. Hennes beste plasseringer i FIS-sammenheng denne sesongen var en 10.-plass i super-G i mars og en 11.-plass i storslalåm i februar. 

Det tyske juniormesterskapet var fordelt på fem ulike konkurranser i februar og mars, og Hirtl-Stanggaßinger kom på 6.-plass i utfor, 11.-plass i storslalåm, 13.-plass i super-G, 15.-plass i kombinasjonen og 21.-plass i slalåm. Hun deltok også i det tyske mesterskapet for senior, der hun kom på 7.-plass i kombinasjonen, 8.-plass i utfor og 9.-plass i super-G. I tillegg deltok hun ved det østerrikske juniormesterskapet i alpint, der hun kjørte inn til 13.-plass i storslalåm og 17.-plass i slalåm.  

;2015/16
I januar 2016 debuterte hun i europacupen i alpint, med en 49.-plass i storslalåm. Hun fikk også en 32. og en 33.-plass i slalåm senere i sesongen. Ved det tyske juniormesterskapet i alpint i Götschen kom hun på 6.-plass i slalåm. Hun deltok igjen ved det østerrikske juniormesterskapet i februar, og der vant hun storslalåmrennet, og kjørte inn til 6.-plass i slalåm. 

Hun deltok i Vinter-OL for ungdom 2016, der hun fikk to medaljer; hun kom på 2.-plass i storslalåm, bak Mélanie Meillard, og 3.-plass i kombinasjonen, bak Aline Danioth og Mélanie Meillard. I tillegg kom hun på 5.-plass i super-G og 6.-plass i slalåm. 

Ved Junior-VM i alpint 2016 i Sotsji/Roza Khutor kom hun på 2.-plass i kombinasjonen, kun slått av Aline Danioth. Hun kom på 13.-plass i super-G og 32.-plass i utfor, men fullførte ikke slalåm og storslalåm. 

Hun kom også på 2.-plass ved det tyske juniormesterskapet i Jenner i mars, bak Simona Hösl, og hun kom på 7.-plass i utfor ved det tyske juniormesterskapet i Garmisch. Ved det tyske mesterskapet for seniorer i mars-april vant hun storslalåm. I tillegg kom hun på 4.-plass i kombinasjonen, 8.-plass i utfor og 18.-plass i super-G. 

## Referanser


## Eksterne lenker
* 
*  Profil hos det tyske skiforbundet
*  Profil hos ungdoms-OL 2016 (arkivert)
Raidet på Newfoundland

**Raidet på Newfoundland** var et tokt ledet av den engelske kaptein John Leake mellom august og oktober 1702 mot de franske kolonibebyggelsene på øyene Newfoundland og Saint Pierre som mål. Raidet skjedde i begynnelsen av Dronning Anne-krigen, som den nordamerikanske krigsskueplassen av den spanske arvefølgekrigen av og til blir kalt.

Flåten til Leake gikk mot de franske bebyggelsene på sørkysten av Newfoundland, ødela fiskevær og annen infrastruktur. De kapret fiske- og handelsskip, og ødela det meste av bebyggelsen på Saint Pierre. Før han vendte tilbake til England, tok Leake flere skip fra en fransk handelskonvoi på vei mot Europa. Mer enn 50 skip ble kapret totalt, og seks av bebyggelsene ble ødelagt. Den sterkt befestede franske basen i Plaisance ble ikke angrepet.

## Kilder
*
Miljøpsykologi

**Miljøpsykologi** er et felt i psykologien som handler om hvordan mennesker blir påvirket av de fysiske omgivelsene som omgir dem og om hvordan mennesker påvirker miljøet. 

Generelt kan man si at naturomgivelser har en positiv innvirkning på mennesker og kan ha en restituerende effekt, mens travle, urbane miljøer kan virke stressende . I miljøpsykologi er man opptatt av hvordan mennesker reagerer på ulike miljøer (sykehus, arbeidsplass, hjem, kjøpesenter, hytte osv.), hvilke psykologiske prosesser som settes i gang og hvordan dette påvirker oppfattelsen, følelsene og handlingene til mennesker. Kunnskap om restituerende sider ved miljøet vil bidra til en bedre forståelse av hva slags miljøer som er gode for mennesker. Man er også opptatt av å bruke miljøpsykologi til å bidra til en bærekraftig samfunnsutvikling, for eksempel hvordan man kan legge til rette for grønne organisasjonsendringer, kalt «greening organizations» i faglitteraturen.

## Utdanning
I Norge finnes det en masterutdanning i miljøpsykologi ved Høgskolen i Innlandet. Det finnes kurs i miljøpsykologi ved flere utdanningsinstitusjoner, blant annet et kurs på mastergradsnivå ved NTNU.

Ved University of Surrey ble det første masterstudium i miljøpsykologi opprettet i 1974. Ved Högskolan i Gävle tilbys en mastergrad i miljøpsykologi, den er relativt nystartet og bygger på et sterkt forskningsmiljø. Det finnes masterstudier i andre europeiske land og en rekke universiteter i USA.

## Teori
Miljøpsykologien tar utgangspunkt i en rekke teorier.

Blant disse er:

Goal Framing Theory

## Referanser


## Eksterne lenker
* Norsk miljøpsykologisk nettverk
Slaget ved Denain

**Slaget ved Denain** ble utkjempet den 24. juli 1712, som en del av den spanske arvefølgekrigen, og resulterte i en fransk seier under marskalk Villars mot østerrikske og nederlandske styrker under Eugene av Savoie.

## Opptakt
Eugene hadde krysset elven Scheldt med 105&nbsp;000 mann med målet om å tvinge de 120&nbsp;000 soldatene til Villars ut i kamp. Han marsjerte raskt til byen Denain, okkuperte den, og tok stilling på en høyde med Denain som forsyningsbase. Etter hemmelige ordre fra London ble de britiske soldatene, satt under kommando av hertugen av Ormonde, men etter kort tid ble de trukket ut og den allierte arméen forsvant.

## Slaget
De franske soldatene var sørøst for le Cateau i Mazinghien. Etter å ha nøye utforsket fiendens sammensetning, valgte Villars å gå til angrep på Denain. Kavaleriet ble sendt for å ta de forskjellige broene som krysset elven Selle, som rant gjennom le Cateau mot nordvest, før den rant ut i Scheldt ovenfor Denain. I løpet av kvelden tok en avdeling også stilling rundt møllene ved Haspres, og blokkerte broen der. Om natten begynte infanteriet å marsjere mot styrkene til Eugene ved Landrecies (ved Sambre, nordøst for le Cateau). Som svar til denne trusselen forsterket Eugene Landrecies, men svekket samtidig den allierte høyreflanken (under Albemarle) som holdt Denain.

Ved daggry hadde Villars snudd linjen sin og rettet den mot Denain i tre rekker. Kl. 05.00 planla Villars og de viktigste løytnantene hans angrepet ved Avesnes-le-Sec, hvor de kunne se det omkringliggende lavlandet. Kl. 07.00 nådde de franske infanteristene Neuville-sur-Escaut og fikk ordre om å ta broene over Scheldt. Kl. 08.00 ble de allierte overrasket da de oppdaget at franskmennene var i området. Albemarle advarte Eugene, som på dette stadiet ikke var særlig urolig. Kl 13.00 utviklet angrepet seg til et angrep på palisadene i Denain. Franske opprørere med økser ledet infanteriet mot kraftig ild. Det allierte infanteriet, grepet av panikk, prøvde å flykte over møllebrua. Fylt av flyktende soldater kollapset broen og flere hundre infanterister druknet.

Eugene hadde reagert for sakte til å få styrkene sine over Scheldt ved Prouvy for å hjelpe Albemarle. Under prins de Tingry holdt de franske regimentene broen ved Prouvy mot flere østerrikske angrep, og til slutt, da dagen gikk mot slutten, sprengte franskmennene broen for å hindrene at den tilfalt fienden. På venstreflanken var Eugene derfor blokkert av Scheldt og kunne ikke gå til motangrep for å ta Denain tilbake.

Slaget så ikke umiddelbart ut til å være så avgjørende som det ble, siden det meste av arméen til Eugene fremdeles var intakt. Men uten Denain begynte den allierte stillingen å løse seg opp, og i løpet av de neste månedene hadde franskmennene tatt tilbake de fleste byene de hadde tapt året tidligere.

## Kilder
*Chandler, David G. *Marlborough as Military Commander.* Spellmount Ltd, (2003). ISBN 1-86227-195-X
*Lynn, John A. *The Wars of Louis XIV, 1667–1714.* Longman, (1999). ISBN 0-582-05629-2
Roald Berg (forfatter)

**Roald Berg** (født 1949 i Mo i Rana) er forfatter av fire bøker. I tillegg til å skrive jobbet han i tungindustrien i Rana.

## Bibliografi
* *17. mai-komiteen*, roman, Nordnorsk Forlag, 2005
* *I havn på pir 7*, roman, Nordnorsk Forlag, 2006
* *Blodsarv*, roman, Nordnorsk Forlag, 2009
* *Vargnatt* , roman, egenutgivelse, 2017

## Referanser
Asbjørn Birkeland

**Asbjørn Birkeland** (født 11. februar 1982) er en lokalpolitiker som representerer Senterpartiet. Han var ordfører i Sauda kommune fra 2015 til 2023. Han overtok som ordfører etter Frode Sulen, Arbeiderpartiet, etter at Senterpartiet gjorde historiens beste valg i kommunen (44,7%).

Birkeland er utdannet automatiker og hadde permisjon fra jobben på Ekofiskfeltet i forbindelse med sitt verv.

## Referanser


## Eksterne lenker
*
Det rare

***Det rare*** er en norsk kortfilm fra 1991, i regi av René Bjerke. Han skrev også manuset, som bygger på Tarjei Vesaas' novelle *Det rare*, utgitt i samlingen *Vindane* i 1952.

## Handling
Filmen skildrer sødmen i det første møtet mellom gutt og jente. Det er sommer. Unggutten *Arne* står og venter på bussen. Langt om lenge kommer den, men den er nesten stappfull. Kun ett sete - mellom fire vakre jenter - er ledig. Den éne av dem heter *Liv*.

## Referanser
Milothris

* Se Systematisk inndeling

***Milothris*** er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

## Utseende
En middelsstor trebukk med sylindrisk kroppsform. Kroppen er gråhvit med runde, svarte flekker, langs midtlinjen med en bred, svart stripe. Antennene er mørke og omtrent så lange som kroppen.

## Levevis
Disse billene har larver som lever i død ved.

## Utbredelse
Arten er utbredt på Java og Sumatra.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Pteropliini Thomson, 1860 - ca. 2000 arter i 200 slekter
******** Slekten *Milothris* Schönherr, 1817
********* *[[Milothris marmorea]]* (Fabricius, 1803)

## Kilder
* Katalog over gruppen

## Eksterne lenker
* 
* Bilder av arten
Beleiringen av Guadeloupe

**Beleiringen av Guadeloupe** var et mislykket forsøk av engelske styrker ledet av Christopher Codrington på å erobre den franske øya Guadeloupe under den spanske arvefølgekrigen i 1703. Guvernøren på Guadeloupe satte opp et kraftig forsvar og fikk forsterkinger fra Martinique. Engelskmennene gikk derimot tomme for forsyninger og beleiringen ble avsluttet.

## Kilder
* ,  (1943).
21 år

***21 år*** er en norsk kortfilm fra 1990 regissert av René Bjerke. Han skrev også manuset, som er basert på Tarjei Vesaas' novelle *21 år*, utgitt i samlingen *Leiret og hjulet* i 1936.

## Handling
To brødre bor på en avsidesliggende gård i Telemark. Det er sensommer og kornet skal skjæres. Den fagre ungjenta *Hild* kommer til gårds for å arbeide i skuren. En stillferdig duell mellom brødrene tar til. Hvem tør ta det avgjørende steget og hvem vil vinne ungjenta? I likhet med novellen taler også filmen mest gjennom det usagte.

## Referanser
Den spanske borgerkrigen fra 1820 til 1823

**Den spanske borgerkrigen fra 1820 til 1823** var en spansk konflikt mellom rojalister og liberale i etterdønningene av Napoleonskrigene. Rojalistene fikk støtte av Frankrike, og monarkiet gikk til sist av med seieren.

Vanstyret til kong Ferdinand VII av Spania, som hadde nektet å godta den liberale grunnloven av 1812, forårsaket mye folkelig uro, spesielt i hæren. Kongen var i ferd med å gjenerobre de spanske koloniene i Sør-Amerika som nylig hadde løsrevet seg da opprøret brøt løs. I januar 1820 gjorde tropper samlet i Cádiz opprør mot uregelmessig lønn, dårlig mat og simpelt losji. De avsatte kommandanten  og tok oberst Rafael del Riego som leder, sverget troskap til grunnloven av 1812, og marsjerte til San Fernando med planer om å fortsette til Madrid.

Selv om opprøret ikke var spesielt sterkt godtok Ferdinand grunnloven den 9. mars 1820. En ny liberal tid tok til, men den skulle ikke vare lenge. Revolusjonære liberalere stormet kongens slottet og holdt Ferdinand under en slags husarrest i tre år? I garnisonen i Madrid skjedde et nytt mytteri, og borgerkrig brøt ut i Castilla, Toledo og Andalucía.

Den hellige alliansen (Russland, Østerrike og Preussen) nektet å gi Ferdinand hjelpen han bad om, men ved kongressen i Verona i 1822 ga alliansen mellom de fire landene Storbritannia, Frankrike, Nederland og Østerrike Frankrike tillatelse til å bruke makt for å gjeninnsette det spanske monarkiet. De franske styrkene gikk inn i Spania, erobret Madrid og drev de revolusjonære styrkene til Cádiz og Sevilla. Et slag nær Cádiz den 31. august 1823 tok knekken på dem, og snart hadde franskmennene frigjort Ferdinand og gjeninnsatt ham på tronen. Han tok en uventet brutal hevn på motstanderne sine, forkastet grunnloven av 1812 og gjeninnførte absolutt enevelde i Spania.
## Litteratur
* Walther L. Bernecker: *Spanische Geschichte, Vom 15. Jahrhundert bis zur Gegenwart*. C.H.Beck, München 1999, ISBN 3-406-43311-1
* Hans-Otto Kleinmann: *Zwischen Ancien Regime und Liberalismus (1808-1874)*. In: Peer Schmidt (Hrsg.): Kleine Geschichte Spaniens. Bundeszentrale für politische Bildung, Bonn, 2005. ISBN 3-89331-652-3 S.253-328
Raidet mot Nassau

**Raidet på Nassau** var en privat finansiert fransk-spansk ekspedisjon under den spanske arvefølgekrigen ledet av Blas Moreno Mondragón og Clause Le Chesnaye. Den samlede bourbonske styrken gikk til angrep på Nassau på New Providence Island. Det var hovedstaden i engelske Bahamas og en viktig base for sjørøvervirksomhet for engelske sjørøvere som herjet i Karibia mellom Cuba og Saint-Domingue. Byen Nassau ble raskt tatt plyndret og brent ned. Fortet i Nassau ble revet og den engelske guvernøren, med alle de engelske soldatene, ble førte bort som fanger.

## Raidet
Offiserene fra Spania og Frankrike, som så Nassau som en trussel for dem begge, satte i gang et fransk-spansk tokt av franske sjørøvere og spanske soldater ombord på to fregatter, et kommandert av Blas Moreno Mondragón og det andre av Claude Le Chesnaye. De overrasket de 250 engelske innbyggere i hovedstaden i New Providence og tok livet av mer enn 100, tok 22 kanoner og rev ned alle festningsverkene, før de vendte tilbake til Santiago de Cuba et par dager senere med 80-100 fanger. Blant dem var guvernør Ellis Lightwood.

## Ettervirkning
De engelske innbyggerne trakk til skogen til faren var over. Da de kom tilbake fant de øyde fullstendig i ruiner og redusert til en ørken. De flyttet så til andre bebyggelser. England hadde så få forbindelser med New Providence at de ikke en gang kjente til katastrofen da det skjedde. Edward Birch var utpekt som ny guvernør, men da han kom til Nassau fant han øya øde, så han måtte reise hiem igjen uten å ha startet i stillingen sin.
Et annet fiendtlig raid i 1706 etterlot bare 27 familier tilbake på New Providence Island.

## Kilder
* Baker, P. *Bahamas, Turks & Caicos* Lonely Planet Publishing (2001). ISBN 1864501995
* Oldmixon, John. *The history of the Isle of Providence* Providence Press (1966).
* Albury, Paul. *The Story of the BahamasSt* Martins PR publishing (1976) ISBN 0312762658
* Marley, F. David. *Historic cities of the Americas: an illustrated encyclopedia* ABC-CLIO(2005) ISBN 1576070271
* Michael Craton & Gail Saunders. *Islanders in the Stream: A History of the Bahamian People*: Volume 1: From Aboriginal Times to the End of Slavery. University of Georgia Press (1999). ISBN 0820321222
* Marley, F. David.. *Wars of the Americas: A Chronology of Armed Konflikt in the New World, 1492 to the Present* ABC-CLIO (1998). ISBN 0874368375
* Sal, George, Psalmanazar, George, Bower, Archibald. *The modern part of A universal history, from the earliest* Vol.36. Miller (1747).

## Referanser
Finn Henrik Bodvin

**Finn Henrik Bodvin** (født 12. oktober 1928 i Trondheim, død 12. august 2002) var en norsk billedhugger. Han arbeidet i ulike typer materialer; fra leire, stein og tre til skulpturer i kopper og stål. Formspråket kunne variere fra figurative skupturer med menneskekroppen som inspirasjonskilde - til abstraherte og nonfigurative arbeider i stål og metall.

Bodvin hadde kunstutdannelse fra Detroit i USA, Kunstskolen i Trondheim (nå innlemmet i Kunstakademiet i Trondheim), Statens håndverks- og kunstindustriskole (1952-1953) og Statens kunstakademi (1953-1956). Han hadde en rekke separat- og kollektivutstillinger bak seg i inn- og utland, og deltok blant annet flere ganger på Høstutstillingen i perioden 1958-1977 og seks ganger på Sørlandsutstillingen (1970-1975).

Gjennom mange år var Finn Henrik Bodvin bosatt på Flosta i Arendal kommune, og i denne perioden var han en del av en kunstnerkoloni som oppstod der i etterkrigsårene. Sammen med blant andre Ellen Iden, Ivar Jerven, Kjerstin Øvrelid, Knut Monrad, Finn Strømsted, Bodil Cappelen og Liv Nergaard dannet de kunstmiljø hvor de hentet inspirasjon fra natur og skjærgård.  Seks av disse kunstnerne hadde på midten av sekstitallet en utstilling i Skien kunstforening under navnet «Flostakunstnerne».

## Referanser
Clinton nasjonale lufthavn

**Clinton nasjonale lufthavn** (IATA: LIT, ICAO: KLIT, FAA LID: LIT), offisielt *Bill and Hillary Clinton National Airport/Adams Field*, er en offentlig lufthavn 3&nbsp;km (2 miles) øst for Little Rock i delstaten Arkansas i USA. Tidligere navn på lufthavnen har vært *Little Rock National Airport* og *Adams Field*.

Lufthavnen er oppkalt etter tidligere president i USA og guvernør i Arkansas Bill Clinton og Hillary Clinton.

Lufthavnen er den største i delstaten Arkansas og har bare innenriks flytrafikk i USA.  Største flyselskap som opererer fra lufthavnen er Delta Air Lines

## Referanser

## Eksterne lenker
*Hjemmeside
Føderalt territorium

Et **føderalt territorium** er et område innen en føderasjon som ikke tilhører noen av delstatene, men som står direkte under den sentrale eller nasjonale regjeringens jurisdiksjon. Delstatene er delene som utgjør selve føderasjonen og deler suverenitet med den føderale regjeringen, mens et territorium ikke har suveren status.

I motsetning til et føderalt distrikt kan et territorium ha en viss grad av selvstyre, men begrepene brukes noe forskjellig i de forskjellige føderasjoner.

Eksempler på føderale territorier er:
* Nordterritoriet, Australian Capital Territory (Australia)
* Nordvestterritoriene, Nunavut and Yukon (Canada)
* Malaysias føderale territorier

I India blir de føderale territoriene formelt kalt unionsterritorier. Det er syv av dem: Andamanene og Nikobarene, Chandigarh, Dadra og Nagar Haveli, Daman og Diu, Lakkadivene, Puducherry og Delhi.
Elsk meg bort fra min bristende barndom

***Elsk meg bort fra min bristende barndom*** er Fjernsynsteatrets filmatisering av Johan Borgens tre noveller *Victoria Regia*, *Kråkene* og *Elsk meg bort fra min bristende barndom*. Manus og Regi: Christian Brym. Billedregi og dreiebok: Christian Brym og Bjørn Aass. Dramaturg: Åse Vikene.

## Handling
Ifølge NRKs nettsted:

## Mottagelse
Jo Ørjasæter vurderte oppsetningen slik i boka *Fjernsynsteatret : til glede og forargelse*:

## I rollene
*Marianne Nielsen - Hun
*Sven Nordin - Han
*Cathrine Bang - Piken

## Referanser


## Eksterne lenker
*
Moe Odin

**Moe Odin** var en kalblods travhest født 12. mai 1997, død 23. april 2022. Foreldre var Elding og Moe Vilja. Moe Odin la opp i 2012 etter å ha vunnet 92 seire på 160 starter og kjørt inn over 10 millioner i premier. Etter løpskarrieren har han blitt brukt til avl. Etter blodprøver i 2014 viste det seg at han led av blodkreft.

Hvert år under påsketravet på Klosterskogen Travbane kjøres Moe Odins Æresløp for kaldblodseliten.

## Referanser
Norges Arkitekter

**Norges Arkitekter** var et prosjekt for å samle alle arkitektfagene i Norge i én interesseorganisasjon. Initiativet kom fra Norske arkitekters landsforbund (NAL) våren 2012, og 12. september samme høst vedtok representantskapet i NAL at styret skulle sette i gang arbeidet med å utvikle en slik felles organisasjon, som skulle være en sammenslåing av Norske interiørarkitekters og møbeldesigneres landsforening (NIL), Norske landskapsarkitekters forening, NAL og eventuelt andre aktuelle organisasjoner. Arkitektbedriftene i Norge og Arkitektenes Fagforbund (Afag) ble invitert til å være med på å utrede mulighetene. Arkitektbedriftene takket nei til tilbudet, Afag takket ja.

I 2013 ble styrene i NAL, Afag, NIL og NLA enige om å samarbeide for å samle arkitektprofesjonene i en ny og felles interesseorganisasjon: «Norges Arkitekter». De utarbeidet et prospekt som ble presentert for de ulike foreningenes medlemmer i mai/juni 2013.

I desember 2013 publiserte styringsgruppen dokumentet *Midtveisrapport*, og i mars 2014 *Sluttrapport*, som var ment som et ferdig forslag til ny organisasjon.

Etter at Afags landsmøte vedtok å utsette en uravstemning om opprettelsen av «Norges Arkitekter», og ville utrede saken videre, avsluttet NIL, NAL og NLA samarbeidet med Afag. I oktober 2013 viste en meningsmåling blant medlemmene i disse tre organisasjonene at 60 % sa ja til en ny, felles organisasjon, 20 % var mot og 20 % hadde ikke bestemt seg.

NIL, NAL og NLA samarbeidet videre og i 2015 ble to nye utgaver av styringsgruppens beslutningsgrunnlag utarbeidet (først i mai, deretter i oktober), etter krav fra NALs styre og representantskapet.

I mars 2016 gjennomførte NALs lokalforeninger ekstraordinære generalforsamlinger for å stemme over vedtektsendringer som åpnet for sammenslåing. Det var et krav om 2/3 flertall *for* vedtektsendringene i hver lokalforening. Ti av de 14 lokalforeningene stemte for. Et flertall i Bergen Arkitektforening stemte også for, men det ble ikke oppnådd nødvendig  2/3 flertall. Dermed betydde det i praksis et «nei». På Oslo Arkitektforenings  generalforsamling 17. mars møtte 63 medlemmer opp, 21 stemte ja, 42 stemte nei.

18. mars 2016 ble prosjektet «Norges Arkitekter» avsluttet, uten at det var oppnådd enighet om å opprette en slik felles forening.

## Referanser


## Kilder
* Skaara, Kim … [et al.] (mai 2013) *Prospekt Norges Arkitekter*(Les i fulltekst)
* Aaby, Bent … [et al.] (desember 2013) *Samarbeidsprosjektet Norges Arkitekter : midtveisrapport* (Les i fulltekst)
* Aaby, Bent … [et al.] (mars 2014) *Samarbeidsprosjektet Norges Arkitekter : sluttrapport* (Les i fulltekst)
* *Arkitektnytt* 04/2016, temanummer

## Eksterne lenker
* Afags tidslinje for samarbeidsprosjektet Norges Arkitekter
Polyacanthia

* Se Systematisk inndeling

***Polyacanthia*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, lyst brunspraglete trebukker. Antennene er noe lengre enn kroppen. Pronotum har flere butte tenner på sidekanten. Dekkvingene er bredest ved roten, jevnt tilsmalnende bakover.

## Levevis
Larvene inne i små greiner og kvister.

## Utbredelse
Slekten er utbredt i Australia (Queensland), Vanuatu, Ny-Caledonia og New Zealand.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Pogonocherini Mulsant, 1839 eller Acanthocinini
******** Slekten *Polyacanthia* Montrouzier, 1861
********* *[[Polyacanthia flavipes]]* (White, 1846)
********* *[[Polyacanthia fonscolombei]]* Montrouzier, 1861
********* *[[Polyacanthia strandi]]* Breuning, 1939

## Kilder
* Liste over slektene 

## Eksterne lenker
* 
* Bilde av ''Polyacanthia flavipes''
Pietro Canzio

**Pietro Canzio** (født 26. februar 1998) er en italiensk alpinist. Han har sølv i super-G og bronse i kombinasjonen ved Vinter-OL for ungdom 2016 på Lillehammer som fremste internasjonale meritter.

## Idrettskarriere
;2014/15
Canzio deltok i sitt første FIS-renn (lavterskel, *Entry league*) i Passo dello Stelvio/Liurio i oktober 2014, der han kom på 12. og 16.-plass i storslalåm. Han deltok ved European Youth Olympic Festival, men fullførte verken slalåm og storslalåm der. Vet italienske juniormesterskapet fikk han 6.-plass i storslalåm og 7.-plass i super-G som beste resultater. Han deltok også i det italienske mesterskapet for seniorer, der han kom på 6.-plass i kombinasjonen, 16.-plass i super-G, 24.-plass i storslalåm og 40.-plass i utfor.

;2015/16
Han debuterte i europacupen i alpint i desember 2015, og kom der på 30.-plass i slalåm i et renn i Pozza di Fassa. Han vant sitt første FIS-renn i januar 2016; han vant et kombinasjonsrenn i Pila-Gressan.

Han deltok i Vinter-OL for ungdom 2016, der han fikk to medaljer; han kom på 2.-plass i super-G, bak River Radamus, og han kom på 3.-plass i kombinasjonen bak River Radamus og Manuel Traninger. I tillegg kom han på 5.-plass i slalåm, og han ble slått ut i åttendedelsfinalen i parallellslalåm mikslag, der han kjørte sammen med Carlotta Saracco.

Ved det italienske juniormesterskapet i mars fikk han én medalje; han kom på 2.-plass i slalåm. Ved det italienske mesterskapet for seniorer kom han på 13.-plass i kombinasjonen, 14.-plass i slalåm, 18.-plass i storslalåm og 32.-plass i utfor.

## Referanser


## Eksterne lenker
* 
*  Profil hos ungdoms-OL 2016 (arkivert)
Oss atomforskere i mellom

***Oss atomforskere imellom*** er en norsk filmkomedie fra 1961, i regi av Titus Vibe-Müller.  Manuset ble skrevet av Borgwall Skaugen og Gunnar Kaspersen. I rollene ses blant andre Arve Opsahl, Ernst Diesen och Jon Berle.

## Handling
De to forskerassistentene *Mo-Pedersen* og *Klaus von Grønn* kommer med på de avsluttende forsøkene som atomforskeren *A. Tom Bang* holder på med. Helt uforvarende er det forskerassistentene som ror prosjektet i havn, men professoren får æren for det vellykkede resultatet. Når det oppdages at *Mo-Pedersen* og *Klaus von Grønn* egentlig lå bak oppdagelsen dras de inn i internasjonale forviklinger med agenter og blir kidnappet.

## Rolleliste
*Ernst Diesen – *Klaus von Grønn, forskerassistent*
*Arve Opsahl – *Mo-Pedersen, forskerassistent* 
*Jon Berle – *Carlos*
*Leif Enger
*Git Gay – *Gina Tuppanini*
*Egil Hjorth-Jenssen – *A. Tom Bang, professor*
*Lothar Lindtner – *Jacco*
*Fridtjof Mjøen – *Alfredoes, forsker*
*Jan-Erik Schwartzlund
*Tor Stokke – *Ola Haussing, agent*
*Einar Vaage

## Musik
* «Har man sagt A» (Mel.: Egil Monn-Iversen, tekst: Gunnar Kaspersen)
*«Tror du på eventyr?» (Mel.: Egil Monn-Iversen, tekst: Gunnar Kaspersen)

## Referanser
Entombed

**Entombed** er et svensk band som er anerkjent som stilskapende innen skandinavisk death metal og valgt inn i *Swedish Music Hall of Fame* i 2014. 

Bandet het **Nihilist** da de ble dannet i 1987, men skiftet til Entombed innen sine første utgivelser på Earache Records: *Left Hand Path* (1990) og *Clandestine* (1991). Originalbesetningen besto av Alex Hellid (gitar), Ulf Cederlund (gitar), Nicke Andersson—også kjent som vokalist og gitarist i The Hellacopters—(trommer), David Blomqvist (bass) og Lars-Göran LG Petrov (vokal).

Fra deres tredje plate, *Wolverine Blues* (Earache 1993) er genrene mer blandet. De var fortsatt i forkant av utviklingen, og blant de første som fikk musikken sin karakterisert som *death 'n' roll* på grunn av blandingen av elementer fra death metal og mer tradisjonell rock'n'roll, særlig hardrock fra 1970-tallet. 

Etter en juridisk konflikt om bandnavnet i 2014 fikk originalmedlem Alex Hellid retten til varemerket og resten av bandet gikk videre under navnet Entombed A.D.

## Bandmedlemmer

### Siste lineup

* Alex Hellid – gitar (1989–2014, 2016–)
* Ulf Cederlund – gitar (1989–2005, 2016–)
* Nicke Andersson – trommer (1989–1997, 2016–)

### Tidligere medlemmer

* Lars-Göran «LG» Petrov – vokal (1989–1991, 1992–2014) – *gikk videre med Entombed A.D.*
* David Blomqvist – bass (1989)
* Lars Rosenberg – bass (1990–1995)
* Johnny Ðorđević – vokal (1991–1992)
* Jörgen Sandström – bass (1995–2004)
* Peter Stjärnvind – trommer (1997–2006)
* Nico Elgstrand – bass (2004–2010), gitar (2010–2014) – *gikk videre med Entombed A.D.*
* Olle Dahlstedt – trommer (2006–2014) – *gikk videre med Entombed A.D.*
* Victor Brandt – bass (2010–2014) – *gikk videre med Entombed A.D.*

## Albumutgivelser
**Left Hand Path* (1990)
**Clandestine* (1991)
**Wolverine Blues* (1993)
**DCLXVI: To Ride Shoot Straight and Speak the Truth* (1997)
**Same Difference* (1998)
**Uprising* (2000)
**Morning Star* (2002)
**Inferno* (2003)
**Serpent Saints – The Ten Amendments* (2007)

## Referanser


## Eksterne lenker
* 
*
Tarek Amer

**Tarek Hassan Nour El Din Amer** er en egyptisk økonom, som var sentralbanksjef for Egypts sentralbank (Al-Bank al-Markazī al-Masrī) fra november 2015 til august 2022. 

## Biografi
Amer ble visesentralbanksjef i desember 2007, og før dette hadde han jobbet 27  år i banknæringen, både i Midtøsten, Nord-Afrika og Asia. Han har hatt ledende stillinger i Citibank og Bank of America i Egypt, der han har jobbet med finans (*corporate finance*) og investeringer (*investment banking business*) i Midtøsten og Nord-Afrika. Han var styreformann i National Bank of Egypt fra 2008 til 2012, og har vært nestleder i styret i Arab International Bank. Han har også vært nestleder i styret i Egyptian Banking Institute. 

Den 27. november 2015 ble han utpekt til Egypts sentralbanksjef, og han overtok da etter Hisham Ramez Abdel Hafez. Ved siden av stillingen som sentralbanksjef er han også direktør i National Bank of Egypt (UK) Limited.

## Referanser
Send My Love (To Your New Lover)

**«Send My Love (To Your New Lover)»** er en låt av den britiske artisten og låtskriveren Adele, og den tredje singelen fra hennes tredje studioalbum, *[[25 (Adele-album)|25]]*. Sangen ble skrevet av Adele, Max Martin og Shellback, og ble produsert av Martin og Shellback. Den ble utgitt som en del av albumet 20. november 2015, men ble utgitt som den tredje singelen etter «Hello» og «When We Were Young» 16. mai 2016. «Send My Love» er en poplåt som sangeren selv har beskrevet som en «faen ta deg»-sang. Låten ble vurdert til å være hovedsingelen fra albumet, men Adele valgte «Hello» i stedet.

Eivind Westad Stuen anmeldte albumet i *[[Aftenposten]]*, og roste låten: «Neste låt ut, «Send my love (to your new lover)» er hakket mer intrikat. Den åpner med rytmisk kassegitar, som forløses i et svært fengende refreng hvor en liten trommebeat og harmonisk koring utvider den soniske paletten. Låten bryter passelig med suksessformelen, og viser en vilje til å leke med nye ideer. Definitivt et av høydepunktene på albumet.» Morten Ståle Nilsen anmeldte Adeles konsert i Telenor Arena 1. mai for *[[VG]]*, og skrev: «Karibisk snert i vokalharmoniene i refrenget, men ellers ikke stort til låt, egentlig.»

## Referanser


## Eksterne lenker
*
Roald Berg

**Roald Berg** er navnet til flere personer:

*Roald Berg (forfatter) (født 1949)
*Roald Berg (professor) (født 1954), professor i moderne historie og nyere historie ved Universitetet i Stavanger
Conway Range

**Conway Range**  er en fjellkjede i Cook Mountains på Antarktis mellom Mulockbreen og Carlyonbreen. Fjellkjeden ble oppdaget av Discovery-ekspedisjonen, men navnet ser først ut til å ha vært i bruk i rapportene til Nimrod-ekspedisjonen.
Rayman 3: Hoodlum Havoc

***Rayman 3: Hoodlum Havoc*** er et plattformspill utviklet av Gameloft, Ubisoft og Ubisoft Shanghai. Det ble gitt ut for Nintendo GameCube, PlayStation 2, Xbox og PC i 2003 og for Mac ASTE X i 2004. Spillet er det tredje i *Rayman*-serien. Spillet handler om Rayman som må stoppe André, en vond svart «lum», fra å overta verdenen Rayman bor i. Spillet har aldergrense 3+ i Europa.

I stedet for permanente oppgraderinger av hans evner, kan karakteren i stedet finne spesielle «Laser Detergent»-bokser, som inneholder en av fem midlertidige power-ups. Spillet har et poeng-system som samler poeng basert på spillerens handlinger. Når poeng blir scoret, bytter systemet til en «kombinasjonsmodus» som legger til enda flere poeng hentet fra forskjellige handlinger. Men hvis spillerens poengsum stopper opp etter noen sekunder, avsluttes kombinasjonsmoduset også. Opptjente poeng kan låse opp skjult innhold, og på enkelte nivåer gi tilgang til ulike skjulte områder.

Spillerens aller viktigste våpen er hans egen knyttneve. Han kan bruke den til å skyte prosjektiler mot angripende «Hoodlums» eller mot andre fiender. Spillet er delt inn i flere verdener, og hver verden er delt inn i ett par forskjellige nivåer. Spillet blir også lagret automatisk etter hvert gjennomførte nivå. Mellom de ulike verdenene må spilleren også gjennomføre et kortere minispill.

Karakteren kan også komme over spesielle power-ups som midlertidig gir ham en spesiell kraft: Den grønne power-up lar spilleren skyte ut tornadoer. Den blå power-up gir ham muligheten til å bruke en gripekrok. Den gule power-up lar ham fly en kort stund. Den oransje power-ups gir ham muligheten til å skyte presise missiler. Den røde power-up gir ham en veldig kraftig knyttneve som for eksempel kan ødelegge dører. Disse oppstartene er alltid nødvendige for å beseire en motstander, eller for å komme seg videre på det aktuelle nivået.

## Handling
En natt kommer en «Black Lum» som angivelig skal ha vokst frem fra ren ondskap, ved navn André, og forvandler andre røde lommer til svarte lommer for å slå seg sammen med ham. Etter hvert begynner de å kle seg som fugleskremsel-lignende karakterer som får kallenavnet Hoodlums. Midt i denne prosessen oppdager Murfy, en av beboerne og arbeiderne ved Fairy Council, disse Hoodlums. Etter hvert som tiden går, invaderer flere og flere Hoodlums skogen deres. Spilleren får snart vite om Andrés onde plan: Som blant annet går ut på å skape en hel hær av Hoodlums, ved å uendelig reprodusere seg selv.

## Referanser


## Eksterne lenker
*